1921 йылда Башҡорт АССР-ының яңы етәкселеге ВЦИК-тың һәм РСФСР-ҙың Халыҡ Комиссарҙары Советының 1920 йылдың 19 майындағы «Башҡорт АССР-ының дәүләт ҡоролошо тураһында» Декреты автономиялы республиканың социаль-иҡтисади үҫешен тотҡарлай тигән һығымтаға килә, шуға күрә БашЦИК-ка II Бөтә Башҡорт Советтар съезында РСФСР-ҙың Бөтә Рәсәй Үҙәк Башҡарма Комитеты алдында әлеге декретты ҡабаттан тикшереүҙе юллау йөкмәтелә, шулай уҡ «БАССР-ҙың дәүләт ҡоролошо тураһында» резолюцияһының проекты ҡабул ителә.